**Brunhilde Pomsel** (født 11. januar 1911 i Berlin, død 27. januar 2017 i München) var sekretær for propagandaminister Joseph Goebbels fra 1942 til slutten av 2. verdenskrig og dermed et av de lengst overlevende øyenvitner til det indre livet i Nazi-Tysklands maktapparat.

Liv og virke
------------

### Bakgrunn

Pomsel ble født i Berlin i 1911 og arbeidet som stenograf for en jødisk sakfører samt som maskinskriver for en nasjonalsosialist samtidig.

### Under nazismen

I 1933 ble hun med i nazipartiet i 1933, rett etter at Hitler ble utnevnt til rikskansler. Snart fikk hun jobb som sekretær i propagandaorganet i Nazi-Tyskland. Etter en anbefaling fra en venn ble hun overflyttet til Riksministeriet for offentlig opplysning og propaganda i 1941, der hennes arbeide under Goebbels som stenograf begynte og sluttet først etter Berlins fall i 1945.

Ifølge Kate Connolly i *The Guardian* hadde Pomsel som en av sine arbeidsoppgaver å massere statistikker om falne soldater nedad, såvel som å overdrive antallet av voldtekter av tyske kvinner av Den røde armé. Blant de mange tusen dokumentene som passerte skrivebordet hennes, husket hun mappen til Sophie Scholl, som var sentral i motstandsgruppen Die weisse Rose.

### Etterkrigstiden

Etter Berlins fall ble Pomsel satt i krigsfangenskap i fem år av sovjeterne.

Etter løslatelsen i 1950 arbeidet hun som sekretær i tysk kringkasting inntil hun ble pensjonert i 1971.

På sin 100. fødselsdag i 2011 talte hun offentlig ut imot Goebbels. Dokumentarfilmen *Ein deutsches Leben*, som ble vist på filmfestivalen i München i 2016, bygger på et 30-timers intervju med Pomsel. Pomsel husket Goebbels som en mann med «edel eleganse» og som en som alltid var opptatt av å være velkledd, men som opptrådte som en «rasende dverg» når han holdt propagandatale. Hun påstod at hun intet visste om nazistenes forbrytelser.

Pomsel bodde i München til sin død i 2017. Hun ble 106 år gammel.

Referanser
----------

1. 1 2   www.washingtonpost.com, besøkt 30. januar 2017[Hentet fra Wikidata]
2. 1 2   The Washington Post, «Brunhilde Pomsel, secretary to Nazi propaganda minister Joseph Goebbels, dies at 106», verkets språk engelsk, tidspunkt 29. januar 2017, besøkt 30. januar 2017[Hentet fra Wikidata]
3. ↑   www.theguardian.com, besøkt 30. januar 2017[Hentet fra Wikidata]
4. ↑  Joseph Goebbels' secretary, Brunhilde Pomsel, dies aged 106 | World news | The Guardian
5. 1 2 3  Wilder, Charly (5. juli 2016). «Goebbels’s Secretary Struggles With Her Responsibility». The New York Times. Besøkt 13. juli 2016.
6. 1 2 3 4  Connolly, Kate (15. august 2016). «Joseph Goebbels’ 105-year-old secretary: ‘No one believes me now, but I knew nothing’». *The Guardian*. Besøkt 15. august 2016.
7. ↑  Brucker, Marion; Wallace, Rita (23. april 2015). «Secretary says Nazi propagandist Goebbels was a 'narcissist'». *USA Today*. Besøkt 9. september 2015.
8. ↑  Tony Paterson (2. september 2011). «Goebbels was a coward: former secretary spills wartime secrets - Europe - World». Besøkt 9. september 2015. [*død lenke*]
9. ↑  «"A German Life": Erinnerungen von Goebbels' Sekretärin» **(tysk)**. derstandard.at. 17. april 2016. Besøkt 23. april 2016.
10. ↑  «70 ans après la fin de la guerre, une secrétaire de Joseph Goebbels parle». *Le Monde.fr* **(fransk)**. 17. august 2016. Besøkt 29. februar 2020.
11. ↑  Ofer Aderet (5. juli 2016). «Goebbels’ Stenographer Says She Knew Nothing About Holocaust». Haaretz. Besøkt 13. juli 2016.

Eksterne lenker
---------------

* (en) Brunhilde Pomsel på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NDL **·** NKC **·** ICCU **·** BNE **·** CiNii
 |